Kamu bisa jelasin ke aku soal Paul Ehrlich dalam bahasa jawa?

Paul Ehrlich yaiku penemu kemoterapi. Dhèwèké lair ing Strehlen, Jerman ing tanggal 14 Maret 1854. Bapake yaiku Ismar Ehrlich lan ibune yaiku Rosa Weigert. Nalika isih sekolah, dhèwèké ora patiya pinter. Nanging biji basa Latin lan Matematikane rada apik. Nalika kuliyah, bijine uga biyasa-biyasa. Nanging kabèh mau ora amarga bodho nanging amarga wektu kanggo sinau kang mung sitik. Dhèwèké kerep nggunakaké  wektune kanggo nyoba pirang-pirang zat warna kanggo ngelir jaringan awak kang isih urip. Dhèwèké tansah kepéngin nemu siji barang kang bisa matèni bibit-bibit lelara ing jero awak manungsa tanpa ngrusak jaringan awak. Paul yakin manawa bibit lelara mung bisa nyerap zat warna (kimia) tinamtu, kang yèn bibit lelara mau nyerap zat kimia tinamtu liyané, bibit lelara mau bisa mati.

Tetamban kanthi nggunakaké  zat kimia diarani kemoterapi. Nalika umur 24 taun, Paul Ehrlich kasil anggoné éntuk gelar dhoktor nalika umur 24 taun. Orang mung iku, ing taun 1908, dhèwèké éntuk Bebungah Nobel ing babagan Kedhokteran lan Fisiologi. Paul Ehrlich pancen ilmuwan limpad. Ehrlich tinggal donya nalika umur 61 taun yaiku tanggal 20 Agustus 1915 ing Bad Homburg, Jerman.